## Odluka o dodjeli koncesije za zahvaćanje voda za potrebe javne vodoopskrbe Javnom poduzeću komunalnih djelatnosti "Tekija" s.p.o., Požega

### NN 10/1998 (28.1.1998.), Odluka o dodjeli koncesije za zahvaćanje voda za potrebe javne vodoopskrbe Javnom poduzeću komunalnih djelatnosti "Tekija" s.p.o., Požega

# **VLADA REPUBLIKE HRVATSKE**

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 22. siječnja 1998. godine donijela

## **ODLUKU**

### **O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE JAVNOM PODUZEĆU KOMUNALNIH DJELATNOSTI "TEKIJA" s p. o., POŽEGA**

I.

Vlada Republike Hrvatske (u daljnjem tekstu: Davatelj koncesije) dodjeljuje
Javnom poduzeću komunalnih djelatnosti "Tekija" s. p. o. iz Požege (u daljnjem
tekstu: Korisnik koncesije) koncesiju za zahvaćanje voda za potrebe javne
vodoopskrbe.

II.

Korisnik koncesije će zahvaćati vodu putem sljedećih objekata:

- 22 bušena zdenca na crpilištu Zapadno polje u Požegi,

- 2 bušena zdenca na crpilištu Istočno polje u Požegi,

- kaptirani izvori Veličanka i Božji zdenac izvorišta Veličanka,

- kaptirani izvor Stražemanka,

- površinski zahvati na Maloj Riki i Kutjevačkoj Riki izvorišta Kutjevačka
Rika,

- zahvatna građevina i uređaj za kondicioniranje na akumulaciji Bistra,

- kaptirani izvor Zagrđe,

- kaptirani izvor Bara izvorišta Brđani,

- kaptirani izvor Valovčica izvorišta Sovski Dol,

- kaptirani izvor Staro selo izvorišta Pakra,

- kaptirani izvori Bijeli zdenac, Lasac i Medvjedovac izvorišta Ruševo,

- 2 kaptaže u dolini potoka Tekaljac izvorišta Djedina Rijeka,

- kaptaže izvora Radaškovaci i Gložje izvorišta Radaškovci-Čaglin,

- kaptaža izvora Pljaštak izvorišta Gučani,

- 2 kaptaže u selu Stari Orljavac izvorišta Orljavac,

- kaptirani izvor izvorišta Stara Lipa, i

- kaptirani izvor Bučje.

Korisnik koncesije će zahvaćati vodu do najviše količine od 6.800.000
m3/godišnje, odnosno najviše 215,65 1/sec, i to iz:

- crpilišta Zapadno polje 90 1/sec, odnosno 2.827,000 m3/godišnje,

- crpilišta Istočno polje 10 l/sec, odnosno 315.550 m3/godišnje,

- izvorišta Veličanka 30 l/sec, odnosno 946.670 m3/godišnje,

- izvorišta Stražemanka 40 l/sec, odnosno 1.262.230 m3/godišnje,

- površinskog zahvata Kutjevačka Rika 18 1/sec, odnosno 568.000 m3/godišnje,

- akumulacije Bistra 15 1/sec, odnosno 473.340 m3/godišnje,

- izvorišta Zagrđe 0,5 l/sec, odnosno 15.780 m3/godišnje,

- izvorišta Brđani 0,3 l/sec, odnosno 9.470 m3/godišnje

- izvorišta Sovski Dol 2,5 1/sec, odnosno 798.890 m3/godišnje,

- izvorišta Pakra 1,1 1/sec, odnosno 34.710 m3/godišnje,

- izvorišta Ruševo 0,5 l/sec, odnosno 15.780 m3/godišnje,

- izvorišta Djedina rijeka 0,6 1/sec, odnosno 18.930 m3/godišnje,

- izvorišta Radaškovaci-Čaglin 3,5 1/sec, odnosno 110.440 m3/godišnje,

- izvorišta Orljavac 0,6 1/sec, odnosno 18.930 m3/godišnje,

- izvorišta Gučani 2,5 1sec, odnosno 78.890 m3/godišnje, i

- izvorišta Stara lipa 0,3 l/sec, odnosno 9.470 m3/godišnje, i

- izvorišta Bučje 0,25 1/sec, odnosno 7.890 m3/godišnje.

III.

Korisnik koncesije će koristiti koncesiju iz točke I. ove Odluke u razdoblju
od dvadeset (20) godina za površinske zahvate Kutjevačka Rika i akumulacija
Bistra, odnosno četiri (4) godine za ostala izvorišta, odnosno kaptaže
na njima, počev od stupanja na snagu Ugovora o koncesiji.

IV.

Korisnik koncesije će plaćati koncesijsku naknadu u godišnjem iznosu
od 10% naknade za korištenje voda koju je dužan plaćati prema Zakonu o
financiranju vodnog gospodarstva za godinu u kojoj je sklopljen Ugovor
o koncesiji u korist proračuna Republike Hrvatske.

Dinamika plaćanja naknade za koncesiju odredit će se Ugovorom o koncesiji.

Ugovorom o koncesiji ugovorit će se rok dospijeća koncesijske naknade
za 1997. godinu.

V.

Državna uprava za vode i Korisnik koncesije će u roku od 15 dana od
dana stupanja na snagu ove Odluke sklopiti Ugovor o koncesiji kojim će
se podrobnije urediti koncesijski odnos.

Korisnik koncesije koji propusti sklopiti Ugovor o koncesiji u roku
iz stavka 1. ove točke, gubi istekom tog roka prava određena ovom Odlukom.

VI.

Ova Odluka stupa na snagu danom donošenja i objavit će se u "Narodnim
novinama."

Klasa: 325-01/97-01/01
Urbroj: 5030116-98-1
Zagreb, 22. siječnja 1998.

Predsjednik
**mr. Zlatko Mateša,** v. r.

Odluka, NN 10/1998-151